પદ્મશ્રી એવોર્ડથી સન્માનિત ૯૪ વિભૂતિઓ પૈકી અભિનય અને ફિલ્મ ક્ષેત્રે મહારાષ્ટ્રના મનોજ વાજપેયી, ચિત્રકળા ક્ષેત્રે ગુજરાતના જ્યોતિ ભટ્ટ, સામાજિક કલ્યાણ ક્ષેત્રે ગુજરાતના મુકતાબહેન પંકજકુમાર ડગલી, નૃત્યકળા ક્ષેત્રે કર્ણાટકના પ્રભુ દેવા, રમતજગત ક્ષેત્રે દિલ્હીના ક્રિકેટર ગૌતમ ગંભીર, લોકકળા ક્ષેત્રે ગુજરાતના જોરાવર સિંહ જાદવ, ફિલ્મ ક્ષેત્રે કાદર ખાનને મરણોત્તર, લોક ચિત્રકળા ક્ષેત્રે ગુજરાતના અબ્દુલ ગફુર ખત્રી, કૃષિ ક્ષેત્રે ગુજરાતના વલ્લભભાઈ વશરામભાઈ મારવાણિયા, સાહિત્ય અને શિક્ષણ ક્ષેત્રે અમેરિકાના ગીતાબહેન મહેતા - ગણપતભાઈ પટેલ તથા આર્કિટેકચર ક્ષેત્રે ગુજરાતના બિમલ પટેલનો સમાવેશ થાય છે.